Odense Adresse-Contoirs Efterretninger, 1830-04-06
Den 31 Marts sidstl. høitideligholdt Akademiet for de skjønne Kunster sin Stiftelsesdag (tillige dets forevigede Stifters, høisalig Kong Frederik den Femtes Fødselsdag) Foruden Akademiets høie Præses, Hs. Kongel. Høihed, Prinds Christian Frederik, behagede det DD. KK. HH. Prindserne Frederik Carl Christian og Frederik Ferdinand at hædre Høitideligheden med deres Nærværelse. J den af Akademiets Sekretair, Hr. Professor Thiele, oplæste aarlige Beretning om hvad Mærkeligt, der ved Akademiet er virket og foretaget i Løbet af forrige Aar, mindedes først Danmarks Festdag den 1 Aug. 1829; dernæst frembar har for Tronen Akademiets allerunderdanigste Taksigelse for Hs. Majestæts allernaadigste Velgierninger, hvoriblandt senest de under 2 Marts d. A. bevilgede 1600 Rbd. Sølv aarlig af Finantskassen, for at anvendes til Reisestipender og Reiseunderstøttelser. Taleren gik derpaa over til Betragtninger over det Spørgsmaal: "om ogsaa denne Stiftelse fyldestgiør Stifterens og Akademiets kongelige Beskytters Hensigt?" og ved at udvikle, hvorledes der ved Elevens Valg af en Livsplan, overeenstemmende med hans naturlige Anlæg, forekommer en Anstødsteen, liggende paa Grændsen imellem Kunsten og Haandværket, kom Taleren til den vigtige Advarsel for Eleverne, at prøve dem selv med alvorlig Eftertanke, da kun det at Ynglingen skal vorde duelig - Kunstner eller Haandværker - er Hovedsagen. Ved at gaae over til Akademiets Historie i det forløbne Aar, anføres om Thorvaldsen, at han paa Tilbagereisen fra München agter at opholde sig i Carrara, for der at lægge sidste Haand paa den til Metropolitanskolen bestilte Christus=Statue i Marmor. Af Arbeider ere i den sidste Tid fremgaaede fra Kunstnerens Haand: et Gravmæle over Øienlæger Vacca, bestemt til at opreises paa en Kirkegaard i Pisa et andet, ifølge Bestilling af en Engellænder ved Navn, Thomson, og et tredie over den afdøde danske Gesandt i Dresden, Kammerherre v. Jrgens Bergh. Paa samme Tid, har Thorvaldsen udført en Cyclus af fire Basreliefer, forestillende Amors Magt over Elementerne, og fuldendt Busterne af Storhertuginde Helena af Rusland, af Hertugen af Bracciano, og af en Marquise Firenza. Akademiets Samling af Gibsafstøbninger over Thorvaldsens Arbeider, er i det afvigte Aar bleven beriget med en Afstøbning af hans Døbesont til Myklaby=Kirke paa Jsland, en Omarbeidelse af den allerede tidligere udførte Døbesont til Brahetrolleborg Kirke. En anden skjøn Tilvært er Akademiets Kunstsamling bleven beriget med, idet det naadigst har behaget Hs. K. H. Prindsesse Caroline Amalie at skienke denne Stiftelse en Afstøbning af det skjønne kolossale Pulluxhoved fra Montecavallo. Videre gaves Beretning om de danske Kunstnere, som med Understøttelse fra Akademiet reise i Udlandet, af hvilke fra Artist Bissen snart forventes hjemsendt et Arbeide, Statuen af en Blomsterpige, hvilket han har udført i Marmor, ifølge Hs. K. H. Prinds Frederik Carl Christians naadigste Bestilling. Til Slutning bleve de Artister og Elever, som i det sidste Aar vare tilkjendte Præmier, fremkaldte, nemlig: af Modelskolen, A. Küchler og af Bygningsskolen Ch. Hansen, hver den store Guldmedaille, M. Rørbye og N. Simonsen, hver den mindre Guldmedaille, J. Friedlander, J. Madsen, C. Hansen og G. Borup, hver den store Sølvmedaille, H. Agril, Fr. Møller og P. Raadsig, hver den lille Sølvmedaille, af Bygningsskolen G. Bindesbøll og H. Jensen, hver den mindre Guldmedaille, P. Simonsen den store, J. Deinzer, og G. Kreetz, hver den lille Sølvmedaille, hvilke Alle nøde den Naade, at modtage Belønningerne af Hs. Kongelige Høiheds egen Haand.